เรื่องร้องเรียน (สะพาน,ทางเท้า,จราจร,ต้นไม้,ถนน,ความปลอดภัย,น้ำท่วม,ความสะอาด,ป้าย) วันที่ 2023-09-08 07:22:55 — แขวงวังบูรพาภิรมย์ เขตพระนคร กรุงเทพมหานคร
เรียนท่านผู้อำนวยการเขตพระนคร ที่นับถือ
พวกเราชาวชุมชนภิรมย์อาศัยอยู่ในซอยภิรมย์ซึ่งมีทางสัญจรหลักคือปากซอยภิรมย์และเป็นทางตัน ส่วนท้ายชุมชนภิรมย์มีทางเดินเข้าออกติดถนนสะพานพุทธ ซึ่งใช้เป็นที่เรียกรถและขึ้นลงรถแท็กซี่ เป็นที่จอดฉุกเฉินของรถไฟฟ้า รถกทม. รถตัดต้นไม้ รถที่เกิดอุบัติเหตุบนสะพาน ซึ่งจุดนี้อยู่ช่วงต้น"ถนนสะพานพุทธ"ที่เริ่มตัดแยกจากสะพานพระปกเกล้าฯและเป็นทางโค้ง ห้ามจอดรถตามพรบ.จราจรอยู่แล้ว แต่มักมีรถมาแอบจอดบริเวณทางโค้งบังทางรถและรถเมล์เข้าอยู่เสมอ
   ข้าพเจ้าจึงได้ทำป้ายวาง เหมือนสำนักระบายน้ำด้านข้าง ไว้เพื่อ ห้ามไม่ให้จอดรถตลอดเวลาและเผื่อใช้ยามฉุกเฉิน (ไม่ใช่กันที่ไว้เพื่อจอดรถส่วนตัวแต่อย่างใด) จึงเรียนชี้แจงมายังท่านผู้อำนวยการเขตและเจ้าหน้าที่เทศกิจที่ดูแลตามพรบ.รักษาความสะอาดทราบ   ซึ่งทางชุมชนเราได้ร่วมมือในการดูแลความสะอาดอยู่เสมอ
จึงเรียนชี้แจงมาเพื่อทราบ เพื่อขออนุญาตวางป้ายกันไม่ให้รถจอดด้วยสาเหตุดังกล่าว
ขอแสดงความนับถือ
           ชาวชุมชนภิรมย์
สมจิตต์ สุนทรเพชรพันธ์ุ ประธานชุามชนภิรมย์